หมอประชุมพร แจ้งความเฟซบุ๊กชมรมแพทย์ชนบท
พญ.ประชุมพร บูรณ์เจริญ ที่ปรึกษาสมาพันธ์แพทย์โรงพยาบาลศูนย์/โรงพยาบาลทั่วไป (สพศท.) เปิดเผยว่า ตนได้แจ้งความที่ สภ.เมืองนนทบุรี เพื่อให้ดำเนินการทางกฎหมายกับแอดมินทุกคนของเฟซบุ๊กที่ ใช้ชื่อว่า ชมรมแพทย์ชนบท ในฐานความผิดตาม พ.ร.บ.คอมพิวเตอร์ พ.ศ.2550 เนื่องจากมีการใส่ร้ายป้ายสีและทำให้ตนเสื่อมเสียชื่อเสียง จากการที่นำเอกสารลับทางราชการที่เป็นรายงานผลการสืบสวนเบื้องต้นของตนกรณี มีผู้ร้องเรียนต่อ รมว.สาธารณสุข (สธ.) ว่าทุจริตต่อหน้าที่ใน 2 ข้อ คือ ใช้อิทธิพลในการเบิกจ่ายค่าตอบแทนให้แก่ตนเองเป็นประจำโดยมิชอบ และเบิกจ่ายเงินค่าตอบแทนซ้ำซ้อนกับการเบิกจ่ายในการเดินทางไปราชการ ส่งผลให้มีการวิพากษ์วิจารณ์ในวงกว้างอย่างเสียหาย,เฟซบุ๊กดังกล่าวยังทำให้ประชาชนเกิดความแตกแยก โดยเฉพาะในสังคม สธ.ทั้งนี้ หากเฟซบุ๊กดังกล่าวกระทำความผิดจริงและไม่สามารถหาตัวแอดมินได้ ควรสั่งปิดเฟซบุ๊กชมรมแพทย์ชนบท พญ.ประชุมพรกล่าว,พญ.ประชุมพรกล่าวอีกว่า ตนยังได้ฟ้อง สธ.ต่อศาลปกครองในข้อหาถูกละเมิดในการเปิดเผยเอกสารความลับดังกล่าว จากการที่ สธ.ปล่อยให้เอกสารลับหลุดออกไปสู่สาธารณะ นอกจากนี้ ขอเรียกร้องให้ สธ.กำหนดมาตรการสร้างความเชื่อมั่นในการรักษาความลับของการดำเนินการทางวินัยข้าราชการ และให้ดำเนินการทางกฎหมายและวินัยกับผู้เกี่ยวข้องกับเส้นทางที่ทำให้เอกสารความลับหลุดออกสู่สาธารณะทุกคน.
พญ.ประชุมพร บูรณ์เจริญ ที่ปรึกษาสมาพันธ์แพทย์โรงพยาบาลศูนย์/โรงพยาบาลทั่วไป (สพศท.) เปิดเผยว่า ตนได้แจ้งความที่ สภ.เมืองนนทบุรี เพื่อให้ดำเนินการทางกฎหมายกับแอดมินทุกคนของเฟซบุ๊กที่ ใช้ชื่อว่า ชมรมแพทย์ชนบท
ประชุมพร บูรณ์เจริญ,สพศท.,แจ้งความ,เฟซบุ๊ก,เฟซบุ๊ก ชมรมแพทย์ชนบท,ผิดพ.ร.บ.คอมพิวเตอร์,เปิดเผยเอกสารความลับ,ข่าว,ไทยรัฐออนไลน์,ข่าวสาธารณสุข